ગુજરાતની જીવાદોરી ગણાવાયેલાં સરદાર સરોવર બંધ(નર્મદા બંધ)માં પાણી ખૂટી પડતાં રાજયભરમાં જોરશોરથી ચલાવાયેલાં સુજલામ સુફલામ જળસંચય અભિયાનનુ ૩૧મી તારીખે ભવ્ય સમાપન પ્રસંગે પહેલાં મેઘરાજાને રિઝવવા પર્જન્ય યજ્ઞ કરવાની વિચારણા બાદ વિવાદ સર્જાવાનાં ભયે કળશ પૂજન કાર્યક્રમ ગોઠવી દેવાયો હોવાનુ જાણવા મળ્યુ છે. મ્યુનિ. સૂત્રોમાંથી પ્રાપ્ત વિગતો અનુસાર, જળસંચય અભિયાન અંતર્ગત શહેરનાં પૂર્વ પટ્ટામાથી પસાર થતી ખારીકટ કેનાલની સફાઇ, શહેરનાં ૬૪ તળાવની સફાઇ અને ૧૨ તળાવ ઉંડા કરવાની કામગીરી યુધ્ધનાં ધોરણે હાથ ધરવામા આવી હતી અને સરકારનાં મંત્રીઓથી માંડીને કોર્પોરેટરોને પણ કામગીરી ઉપર નજર રાખવાની સૂચના આપવામાં આવી હતી.